b'\n_START_ARTICLE_\nOtep\xc3\xa4\xc3\xa4 maailmakarika etapp\n_START_SECTION_\nAjalugu\n_START_PARAGRAPH_\nEsimene Otep\xc3\xa4\xc3\xa4 maailmakarikaetapp toimus 1999. aasta jaanuaris. Esimesed kolm Otep\xc3\xa4\xc3\xa4 MK-etappi toimusid kahe aastaste intervallidena: 1999, 2001 ja 2003. Siis toimusid Otep\xc3\xa4\xc3\xa4 MK-etapid igal talvel kuni aastani 2012._NEWLINE_2004. aasta etapil korraldati ka meeste ja naiste teates\xc3\xb5ite, mida ei korraldatud j\xc3\xa4rgnevatel aastatel._NEWLINE_2005. aasta Eesti suusatajate jaoks v\xc3\xa4ga edukas: Andrus Veerpalu ja Jaak Mae olid m\xc3\xb5lemad pjedestaalil ._NEWLINE_2006. aastal lisandusid Otep\xc3\xa4\xc3\xa4 MK-etapile sprindidistantsid ning see on siiani etapi \xc3\xbcheks osaks. 2006. aastal t\xc3\xb5usis ka Eesti naissuusataja Kristina \xc5\xa0migun esikolmikusse._NEWLINE_2008. aastal n\xc3\xa4itas Jaak Mae head vormi ning s\xc3\xb5itis 15\xc2\xa0km distantsil poodiumikohale._NEWLINE_2009. aasta oli pealtvaatajate poolest tagasihoidlik majanduskriisi  t\xc3\xb5ttu._NEWLINE_2010. aastal t\xc3\xa4histati Otep\xc3\xa4\xc3\xa4 maailmakarikaetapi 10. s\xc3\xbcnnip\xc3\xa4eva. P\xc3\xa4rast kaheaastast pausi naasis Andrus Veerpalu etapile v\xc3\xb5iduka teise kohaga ning talle j\xc3\xa4rgnes poodiumil Jaak Mae._NEWLINE_2011. aastal korraldati MK-etapp renoveeritud Tehvandi suusastaadionil, mis v\xc3\xb5imaldas paremaid tingimusi nii v\xc3\xb5istlejatele kui ka pealtvaatajatele._NEWLINE_2012. aastal toimus viimane j\xc3\xa4rjestikuselt korraldatud Otep\xc3\xa4\xc3\xa4 maailmakarikaetapp. J\xc3\xa4rgnevatel aastatel anti etapi korraldus\xc3\xb5igus teistele riikidele._NEWLINE_2015. aastal j\xc3\xb5udis etapi korraldamis\xc3\xb5igus taas Eestile, lisandusid ka sprinditeate distantsid._NEWLINE_2017. aastal toimus Otep\xc3\xa4\xc3\xa4 maailmakarikaetapp 14. korda ning edukaimaks riigiks osutus Norra._NEWLINE_2018. aastal oleks Otep\xc3\xa4\xc3\xa4l pidanud esmakordselt toimuma kahev\xc3\xb5istluse MK-etapp, kuid see j\xc3\xa4eti lumemuuduse t\xc3\xb5ttu \xc3\xa4ra, 2019. aastal v\xc3\xb5istlused toimusid.\n_START_SECTION_\nNaised\n_START_PARAGRAPH_\nEesti naissuusatajatest on j\xc3\xb5udnud Otep\xc3\xa4\xc3\xa4 MK-etapil esik\xc3\xbcmne sekka vaid Kristina \xc5\xa0migun-V\xc3\xa4hi. Esimest korda j\xc3\xb5udis ta pjedestaalile 1999. aastal, saavutades naiste 10\xc2\xa0km klassikalises tehnikas III koha. \xc5\xa0migun on j\xc3\xb5udnud II kohale 10\xc2\xa0km distantsil 2003., 2006. aastal ja 15\xc2\xa0km distantsil 2004. aastal. P\xc3\xa4rast pausi v\xc3\xb5istlemises j\xc3\xb5udis Kristina \xc5\xa0migun-V\xc3\xa4hi 2010. aasta Otep\xc3\xa4\xc3\xa4 MK-etapil 10\xc2\xa0km distantsil IX kohale.\n_START_SECTION_\nMehed\n_START_PARAGRAPH_\nL\xc3\xa4bi aegade on eestlased j\xc3\xb5udnud esikolmikusse seitsmel korral. Esimest korda j\xc3\xb5udis pjedestaalile 1999. aastal Kristina \xc5\xa0migun, saavutades naiste 10\xc2\xa0km klassikalises tehnikas III koha. \xc5\xa0migun on j\xc3\xb5udnud II kohale 10\xc2\xa0km distantsil 2003., 2006. aastal ja 15\xc2\xa0km distantsil 2004. aastal . 2001. aastal j\xc3\xb5udsid meestest esik\xc3\xbcmnesse Andrus Veerpalu ja Jaak Mae, j\xc3\xb5udes vastavalt IV ja V kohale. Sel aastal oli meeste klassikalise tehnika distants 15\xc2\xa0km asemel 10\xc2\xa0km._NEWLINE_2003. aastal j\xc3\xb5udis meeste 15\xc2\xa0km distantsil III kohale Veerpalu ja VII kohale Mae._NEWLINE_2004. aastal j\xc3\xa4i Veerpalu napilt ilma 30\xc2\xa0km distantsil III kohast, kaotades pronksmedalistile vaid \xc3\xbche sekundiga._NEWLINE_2005. aastal oli eestlastele Otep\xc3\xa4\xc3\xa4 MK-etapp edukas, kui Veerpalu v\xc3\xb5itis I koha ja Mae III koha._NEWLINE_2006. aastal sprindidistantsidel eestlased esik\xc3\xbcmnesse ei j\xc3\xb5udnud, kuid 15\xc2\xa0km distantsil saavutas Mae V koha ja Veerpalu VIII koha._NEWLINE_2007. aastal j\xc3\xb5udis 15\xc2\xa0km distantsil Mae taas V kohale. Teistel distantsidel eestlased nii edukad polnud._NEWLINE_2008. aastal \xc3\xbcllatas sprindidistantsil V kohaga Peeter K\xc3\xbcmmel. 15\xc2\xa0km klassikalise tehnika distantsil v\xc3\xb5itis Mae II koha ning Veerpalu naasis taas v\xc3\xb5istlusrajale IV kohaga._NEWLINE_2009. aastal j\xc3\xb5udis Mae 15\xc2\xa0km distantsil IX kohale._NEWLINE_2010. aastal saavutas sprindidistantsil Kein Einaste V koha ning Peeter K\xc3\xbcmmel s\xc3\xb5itis IX kohale. 15\xc2\xa0km distantsil j\xc3\xb5udsid Veerpalu ja Mae taas poodiumile, saavutades II ja III koha.'